open-index/open-wikipedia-markdown huggingface dataset:
Vakarų Ghatai

**Vakarų Ghatai** (, ) arba ***Sahjadri*** – kalnai Indijoje, Indostano pusiasalio vakarinėje pusėje, driekiasi lygiagrečiai pagal Arabijos jūros pakrantę. Rytuose ribojasi su Dekano plokščiakalniu. Grandinės ilgis ~1800 km. Prasideda Satpuros kalnagūbriu Gudžarate ir driekiasi į pietus, pietryčius per Maharaštrą, Goa, Karnataką, Keralą ir Tamilnadą. Pietuose užsibaigia Nilgirio ir Kardamono kalnais. Aukštis iki 2695 m (Anamudi k., Kerala).

Kalnai sudaryti daugiausia iš gneiso ir bazalto. Viršūnės smarkiai paveiktos erozijos, rytiniai šlaitai statūs, rytiniai leidžiasi gulsčiomis aukštumomis. Pietuose sudaro keletą atskirtų masyvų – Niligrio, Anamalajaus, Kardamonų kalnus – su suskaidytomis keteromis.

Klimatas subekvatorinis, musoninis. Vakariniuose šlaituose iškrenta 2000–5000 mm kritulių per metus, rytiniuose – 600–700 mm. Vakarinius šlaitus dengia visžaliai ir lapus metantys tropiniai miškai, rytinius – savanos ir retmiškiai. Rytų Ghatų kalnai pasižymi labai įvairia gamta, čia išlikę daug rūšių, kurios kitur Indijoje išnykusios. Aptinkama virš 7400 žiedinių augalų, 139 žinduolių, 508 paukščių, 179 varliagyvių, 288 žuvų rūšys. Daug retų, endeminių rūšių. Todėl Rytų Ghatuose nemaža nacionalinių parkų (Bandipuro, Mudumalajaus, Mukurthi, Karimpužos, Tylos Slėnio, Eravikulamo, Kudremukho ir kt.). Be to, kalnuose prasideda svarbios Godavario, Tungabhadros, Krišnos, Kaveri upės, gausu vaizdingų krioklių.

2012 m. Vakarų Ghatų saugomos teritorijos įtrauktos į UNESCO pasaulio paveldo sąrašą.


Naikolli Mala near Anamudi.jpg|Anamudi kalnas
Poomparai_village.jpg|Pumparajaus kaimas kalnuose (Tamilnadas)
Jogfalls_2.jpg|Džogo krioklys
Bhavani puzha - silent valley.jpg|Tvenkinys kalnuose


## Šaltiniai
Paulius Juodis

**Paulius Juodis** (g. 1978 m. rugpjūčio 24 d. Utenoje) – Lietuvos krepšinio treneris, nacionalinių Lietuvos jaunimo krepšinio rinktinių treneris.

2016 m. liepos viduryje sugrįžo į Lietuvą ir perėmė Kėdainių „Nevėžio“ vyr. trenerio poziciją. 2021 m. gruodžio pabaigoje tapo Gargždų „Gargždų“ vyr. treneriu.

## Klubai

* 2014–2015: BC Rapla (Estija) sporto direktorius

## Laimėjimai
* NKL čempionas (2022 m.)

## Išnašos

## Nuorodos

* Biografija
* Profilis basketnews
Tiruvanamalajus

**Tiruvanamalajus** (), seniau ***Trinomalis*** () – miestas Indijos pietuose, Tamilnade, 185 km į vakarus nuo Čenajaus, Anamalajaus kalnuose. Miestas įsikūręs šventojo Arunačalos kalno papėdėje ir yra svarbus religinis hinduizmo bei džainizmo centras. Svarbiausia yra didelė Anamalaijaro (Arunačalešvaros) šventykla, skirta Šivai. Į ją traukia piligrimai iš visos Indijos, o daugiausia *Karthika Dipam* (tamilų divalio) šventės metu, kuomet ant kalno uždegama ugnis. Apylinkėse yra 4 džainų šventyklos, XII a. Neminathos skulptūra, vedantos guru Ramanos Maharšio ašramas ir samadhi (kapavietė). Tolėliau esančiame Tirukoilure stovi Ulagalantha Perumal šventykla Višnui.

Vystoma daugiausia paslaugų, turizmo pramonė. Tiruvanamalajus pasiekiamas plentais ir geležinkeliais iš aplinkinių didmiesčių (Čenajaus, Pondičerio, Madurajaus ir kt.).

## Istorija

Miestas išaugo aplink Anamalaijaro šventyklą, kurios dabartinis pastatas stovi nuo IX a., nors šventvietė minima jau (VII a.). Rasta Čolos, Palavų valdovų įrašų. 1328 m. mieste rezidavo Hoisalos imperijos valdovai. Vėliau rasta Sangamos, Saluvos, Tuluvos, Vidžajanagaros dinastijų valdovų įrašų, kuriuose rašoma apie valdovų paaukotas aukas. XVII a. miestą užkariavo musulmonų sąjunga Arkotas, bet 1753 m. hindai susigrąžino valdžią. 1757 m. Tiruvanamalajų užkariavo prancūzai, 1760 m. britai, 1790 m. Maisuro sultonatas, vėliau – vėl britai.


Thiruvannamalai, Arunachalesvara Temple, India.jpg|Arunačalešvaros šventykla
Tiruvannamalai Temple Tower.jpg|Šventyklos gopuras
Diana Razmaitė

**Diana Razmaitė** (g. 1975 m. sausio 15 d. Klaipėdoje) – Lietuvos krepšininkė.

## Klubai

* 2001–2002:  Vilniaus TEO
* 2002–2006:  Marijampolės Arvi
* 2007–2008:  Pallacanestro Ribera
* 2008–2009:  Juventus Basket Pontedera
* 2009–2010:  Sdent Sierre
* 2010:  Femenino Caceres
* 2010:  Basket Catalan Perpignan Méditerranée

## Nuorodos
* Profilis www.basketnews.lt;
Aušra Naidėnienė

**Aušra Naidėnienė** (g. 1973 m. balandžio 2 d. Klaipėdoje) – Lietuvos krepšininkė.

## Pasiekimai

* 2008, 2009 m. LMKL bronzos laimėtoja

## Nuorodos
* Profilis www.basketnews.lt;
Baltaveidis kapucinas

**Baltaveidis kapucinas** (*Cebus albifrons*) – beždžionių kapucinų rūšis, randama septyniose skirtingose šalyse Pietų Amerikoje: Bolivijoje, Brazilijoje, Kolumbijoje, Venesueloje, Ekvadore, Peru bei Trinidade ir Tobage.

Tai vidutinio dydžio beždžionė su šviesiai ruda nugara ir šviesiu priekiu. Šios beždžionės maitinasi vaisiais, kitų augalų dalimis, vabzdžiais ir kartais mažais stuburiniais gyvūnais. Baltaveidžiai kapucinai medžiojami ilgauodegių kačių (*Leopardus wiedii*).

Gyvena gana didelėse grupėse, sudarytose iš 15–35 individų. Grupės gyvenama teritorija siekia 1,2–1,5 km².
1984 m. Pasaulio ralio čempionatas

**1984 m. Pasaulio ralio čempionatas** buvo dvyliktasis Tarptautinės automobilių federacijos (FIA) rengiamas Pasaulio ralio čempionato sezonas, kurį sudarė 12 etapų, kaip ir praeitame sezone. Pasaulio čempionu tapo Stigas Blūmkvistas, kuris bendroje įskaitoje aplenkė 1983 m. Pasaulio čempioną ir „Audi“ komandos draugą Hanu Mikolą. „Audi“ komanda, gamintojų čempionato įskaitoje, užėmė pirmąją vietą, aplenkdami 1983 m. nugalėtojus – „Lancia“ komandą ir debiutantus „Peugeot“.

## Apžvalga

Vokiečių komanda „Audi Sport“ 1984 m. subūrė keturis geriausius Pasaulyje ralio lenktynininkus. Pasaulio čempiono titulą ginantis Hanu Mikola į komandą grįžo karu su Stigu Blūmkvistu. Mišelė Mouton turėjo nepilną sutartį, o du kartus Pasaulio čempionu tapęs Valteris Riolis perėjo iš komandos „Martini Racing“. „Lancia Martini“ išsaugojo kontraktą su Marku Alenu – pagrindiniu sezono pilotu. Taip pat prie komandos prisijungė Mikis Biasonas ir Atilio Betega. „Lancia“ komandos vadovas Cesare Fiorio taip pat pasirašė sezono sutartį su Henriu Toivonenu iš „Porsche“, pareikšdamas: „Kitais metais Audi turės keturis geriausius pilotus, todėl dviese bus labai sunku varžytis“.

Visą sezoną dominavo S. Blūmkvistas ir H. Mikola vairuodami „Audi Quattro A2“. Sezono metu iškovojęs penkias pergales S. Blūmkvistas galutinėje įskaitoje tapo pirmas. „Audi“ komanda jau pirmuose etapuose atsiplėšė laimėdama šešis iš pirmų septynių etapų, tame tarpe dviejuose etapuose užėmė visas prizines vietas. Hanu Mikola teko pasitenkinti antrąja vieta bendroje įskaitoje, nežiūrint į tai, kad sezono metu aštuonis kartus užėmė prizinę vietą. Marku Alenas sezoną baigė trečias, vairuodamas „Lancia Rally 037“ laimėjo tik vieną etapą.

Sezono pabaigoje, buvęs Pasaulio čempionas Ari Vatanenas į ralį grįžo vairuodamas „Peugeot 205 T16“. Jis laimėjo tris iš keturių paskutinių etapų ir bendroje įskaitoje užėmė ketvirtąją vietą. Jo dalyvavimas parodė, kad „Peugeot Sport“, vadovaujama Žano Todo, yra perspektyvi komanda, kuri gali nugalėti „Audi“ ir dominuoti ateinančių metų B grupėje.

Kaip ir praeituose sezonuose, visuose dvylikoje etapų taškai buvo renkami vairuotojų įskaitoje ir tik dešimtyje iš jų taškai buvo skaičiuojami gamintojų įskaitai. 1984 m. sezone į gamintojų čempionatą neįtraukti „Švedijos“ ir „Dramblio Kaulo Kranto“ raliai.

## Komandos ir vairuotojai

## Etapai

## Gamintojų čempionatas

## Vairuotojų čempionatas

## Šaltiniai

## Nuorodos
* Oficialus Pasaulio ralio čempionato tinklalapis
Saulius Ruškys

**Saulius Ruškys** (g. 1974 m. balandžio 18 d. Klaipėdoje) – Lietuvos dviračių plento dviratininkas, 1999 m. Lietuvos čempionas.

## Klubai

* 1999-2000: St Quentin-Oktos
* 2001-2002: Gerolsteiner
* 2003: Marlus-Wincor-Nixdorf
* 2004: St Quentin-Oktos
* 2005-2006: Agritubel

## Nuorodos

* Rezultatai
Vidžajavada

**Vidžajavada** (), arba ***Bezvada*** (*Bezawada*) – miestas pietinėje Indijoje, Andhra Pradeše, Krišnos žemupio slėnyje. Svarbus geležinkelių mazgas, yra oro uostas, plentų mazgas. Tekstilės, maisto, cemento pramonė. Netoli miesto yra 1223 m ilgio Prakašamo damba per Krišnos upę. Veikia archeologijos muziejus, stovi paminklas Hanumanui, Durgos šventykla. Apylinkėse yra budistinių urvų, šventyklų.

## Istorija

Vidžajavada išaugo britų valdymo metais.


Vijayawada.jpg|Prakašamo damba
Akkanna Madanna Rock cut Caves, Vijayawada city.jpg|Akana Madanos urvai


## Šaltiniai
Rasa Mažeikytė

**Rasa Mažeikytė** (g. 1976 m. kovo 31 d. Klaipėdoje) – Lietuvos dviračių treko ir dviračių plento dviratininkė, 1999 m. pasaulio čempionato bronzos medalio laimėtoja. 1996 m. olimpiadoje užėmė 6 vietą, o 2000 m. 11 vietą.

## Nuorodos

* Profilis www.cyclingarchives.com 
* Profilis www.sports-reference.com
Vladimiras Smirnovas

**Vladimiras Smirnovas** (g. 1978 m. balandžio 13 d. Klaipėdoje) – Lietuvos dviračių plento dviratininkas, 2000 m. Lietuvos čempionas.

## Klubai

* 1999-2000: Palmans - Ideal
* 2001: CCC - Mat
* 2002: Colpack - Astro
* 2007: Cinelli - Endeka - OPD

## Nuorodos

* Rezultatai
CD+G

**CD+G** – kompaktinio disko standarto plėtinys, kuris geba atvaizduoti žemos raiškos grafiką kartu grodamas garso įrašą, jį paleidus su šiuo formatu suderinamu įrenginiu. CD+G diskai paprastai naudojami karaokė automatuose, kurie naudoja šią funkciją diske esančių dainų žodžiams pavaizduoti ekrane. Standartą sukūrė įmonės „Philips“ ir „Sony“.

Taip pat egzistuoja CD+EG formatas, kuris atvaizduoja geresnę grafiką, bet yra daug rečiau paplitęs.

## Veikimo principas
CD+G formatas naudoja papildomus kanalus R ir W, kurie nenaudojami standartiniuose audio CD formatuose. Grafiniai duomenys talpinami šešiuose bituose.

CD+G sistemoje 16 spalvų (4 bitų) grafika atvaizduojama rastriniame lauke, kuris yra 300×216 pikselių dydžio, bet naudojamas tik 288×192 pikselių plotas su spalvotu rėmeliu (6 pikselių pločio, 12 eilučių aukščio) aplink jį.

## Techniniai duomenys
* **Kodavimas**: įvairus
* **Talpa**: paprastai iki 800 MB (iki 80 min. įrašo trukmės)
* **Nuskaitimo mechanizmas**: 780 nm bangos ilgio puslaidininkis lazeris

## Grotuvai
Be karaokė automatų, yra ir kitų plataus vartojimo įrenginių, kurie groja CD+G formato diskus: NEC TurboGrafx-CD (CD-ROM priedas žaidimų konsolei PC Engine/TurboGrafx-16) ir Turbo Duo, Philips CD-i, Sega Saturn, Sega CD, JVC X’Eye, 3DO Interactive Multiplayer, Amiga CD32 ir Commodore CDTV bei Atari Jaguar CD (Atari Jaguar priedas). Kai kurie CD-ROM įrenginiai taip pat palaiko šį formatą. Pioneer CLD-A100 „LaserActive“ LaserDisc grotuvas taip pat gali paleisti CD+G diskus, jeigu yra sumontuoti bent vienas iš PAC-S1/S-10 ar PAC-N1/N10 žaidimų modulių.

Taip pat yra keletas DVD grotuvų, palaikančių CD+G formatą.

## Išnašos
Nikobarų salos

**Nikobarų salos** (, ) – salynas Indijos vandenyno šiaurėje, 150 km nuo Sumatros, 1300 km nuo Indostano pusiasalio, tarp Bengalijos įlankos ir Andamanų jūros. Kartu su gretimomis Andamanų salomis sudaro Indijos sąjunginę teritoriją Andamanų ir Nikobarų salas.

## Salos

Salyną sudaro 3 salų grupės:
* Šiaurinė:
** Kar Nikobaras (126,9 km², 17 800 gyv.)
** Batimalis (2,01 km², negyvenama)
* Vidurinė:
** Čaura (8,2 km²)
** Teresa (101,4 km², 2043 gyv.)
** Bompuka (13,3 km²)
** Katčalis (174,4 km², 5386 gyv.)
** Kamorta (188,2 km², 2859 gyv.)
** Nankauris (66,9 km², 1111 gyv.)
** Trinketas (17,79 km², 436 gyv.)
** Laoukas (0,01 km², negyvenama)
** Tilangčongas (16,84 km², negyvenama)
* Pietinė:
** Didysis Nikobaras (1045,1 km², 9440 gyv.)
** Mažasis Nikobaras (159,1 km², 432 gyv.)
** Kondulas (4,6 km², 456 gyv. 2001 m., 2004 m. evakuoti)
** Milas (1,3 km², 150 gyv.)
** Meroė (0,52 km²), Trakas (0,26 km²), Treisas (0,26 km²), Menčalis (1,30 km²), Kabra (0,52 km²), Pidžionas ir Megapodas (0,2 km²) – visos negyvenamos.

## Geografija
Salyno plotas – 1842 km². Didžiosios salos yra povandeninio kalnagūbrio viršūnės, o smulkios – koralinės kilmės. Aukštis iki 642 m (Tulijė k., Did. Nikobaro s.). Klimatas tropinis, temperatūra laikosi tarp 22–30 °C, gausu kritulių (3000–3800 mm per metus). Salas dengia visžaliai drėgnieji miškai, aukštažolės pievos. Salose gyvena nemažai endeminių paukščių rūšių.

Did. Nikobaro pietinis galas, Indiros kyšulys, yra toliausiai į pietus nutolusi Indijos vieta.

## Gyventojai

2011 m. Nikobarų salose gyveno 36 842 žmonės. Pagrindinė gyvenvietė – Kempbel Bėjus (Did. Nikobaro s.). Šiame mieste yra nedidelis dokas. Kar Nikobare yra karinės bazės aerodromas.

Verčiamasi kokospalmių auginimu, kriauklių rinkimu, žvejyba, jūros agurkų gaudymu.

Beveik visi Nikobarų gyventojai yra čiabuviai, kalbantys Nikobarų kalbomis (austroazinių kalbų šeima). Pagrindinės tautos: šompenai, karai, čaurai, teresai.

## Istorija
  
Nikobarų salos, kaip spėjama, gyvenamos tūkstantmečius. Jų tautos dėl atskirties išlaikė savitą gyvenimo būdą. Nikobarų pavadinimas pirmą kartą minimas III–V a. Šri Lankos budistų kronikose (*Dīpavaṃsa* ir *Mahāvaṃsa*). Čola dinastijos įrašuose vadinamos *Nakkavaram*, o Markas Polas salas įvardija *Necuverann*.

1754 m. salas kolonizuoti bandė danai (jas vadino *Frederiksøerne*). Danijos Rytų Indijų bendrovė, valdoma iš Trankebaro, į Nankaurį nusiuntė misionierių ir naujakurių, tačiau šie dėl maliarijos protrūkių nepajėgė įsikurti. Apie 1773 m. salas kolonizuoti Austrijai bandė William Bolts.

1886 m. danai pardavė salas britams, kurie jas prijungė prie Britų Indijos. 1942–1945 m. buvo užkariautos japonų. 1950 m. tapo Indijos dalimi.

2004 m. salos smarkiai nukentėjo nuo Indijos vandenyno cunamio. Nikobarus užgriuvo 10–15 m bangos, vien Katčalyje galėjo žūti 4500 žmonių. Salos vietomis užlietos, perskeltos, prasmego.

## Šaltiniai
Iveta Lukošiūtė

**Iveta Lukošiūtė** (g. 1980 m. birželio 29 d. Klaipėdoje) – Lietuvos ir JAV šokėja, 2008 m. Zygeno mieste Vokietijoje vykusiame dešimties šokių pasaulio čempionate, su partneriu Gherman Mustuc tapo pasaulio čempionais. Dalyvauja šokių projektuose *So You Think You Can Dance*, *Strictly Come Dancing: It Takes Two* ir *Strictly Come Dancing*.

## Nuorodos

* Profilis www.grinyatalent.com 
* Profilis www.imdb.com
* Šokėja Iveta Lukošiūtė nebeslepia draugystės su regbio žvaigžde 
* Į Ameriką – su šokių bateliais lagamine
Charmanli

**Charmanli** (, ) – miestas Chaskovo srityje, pietų Bulgarijoje. Savivaldybės centras. 20 208 gyventojai (2014 m. duomenys). Nutolęs 270 km į pietryčius nuo Sofijos.

Miesto teritorija apima dalį aukštutinės Trakijos lygumos, tarp pietinės Sredna Goros ir šiaurinių Rodopų šlaitų. Netoli miesto teka Marica.
Džodhpuras

**Džodhpuras** (sen. *Džodpūras*, ) – miestas šiaurės vakarų Indijoje, Radžasthane, 250 km nuo Pakistano sienos. Miestas turtingas istoriniu paveldu, todėl yra svarbus turistinis centras. Vystomi tradiciniai verslai – odos, metalo apdirbimo, audinių gamybos, farmacijos; dailieji amatai. Svarbus geležinkelių, plentų mazgas, yra oro uostas. Veikia keletas universitetų (teisės, Ajurvedos), medicinos, technologijų institutų.

## Paveldas

Svarbiausias Džodhpuro objektas – XV a. Mehrangarho tvirtovė, apsupta storomis sienomis ir stūksanti ant kalvos virš miesto. Ji buvo Rathoro radžputų klano rezidencija. Taip pat yra ištaigingi Umaid Bhavano rūmai (1929 m.), marmurinis Džasvant Thados mauzoliejus (1899 m.), puošnus laikrodžio bokštas, tradicinis turgus, įvairios šventyklos. Netoliese yra Kailanos, Balsamando ežerai, supami vešlių sodų.

## Istorija

Džodhpuras 1459 m. įkurtas radžputų valdovo Rao Džodhos. Užkariavus aplinkines žemes miestas tapo Marvaro karalystės sostine. Miestas buvo prie svarbaus kelio tarp Delio ir Gudžarato, todėl čia klestėjo prekyba opiumu, variu, šilku, santalu, datulėmis, kava. Mughalų laikais miestas buvo pavaldus vasališkai, o Aurangzebo pajungtas. 1818 m. tapo Britų Indijos dalimi.


Tom Maisey - Jodhpur Street (by).jpg|Miesto gatvelė
Meherangarh Fort 1.jpg|Mehrangarho tvirtovė
Umaid Bhawan palace, Jodhpur 02.jpg|Umaid Bhavano rūmai
Jaswant thada 08.jpg|Džasvant Thada


## Šaltiniai
Algirdas Mockus

**Algirdas Mockus** (g. 1953 m. lapkričio 27 d. Klaipėdoje) – Lietuvos dviračių plento dviratininkas, treneris. 8 kartus Lietuvos čempionas (1972–1980), 1978 m. TSRS čempionas, 1979 m. TSRS čempionato 3 vietos laimėtojas. 1976 m. laimėjo tarptautines dviračių lenktynes Prancūzijoje „Humanite“ laikraščio prizui laimėti. 1980–1983 m. dirbo Klaipėdos olimpinio centro dviračių sporto treneriu, žymesnieji auklėtiniai: A. Kasputis, G. Umaras.

## Nuorodos
* Biografija
Biala Slatina

**Biala Slatina** () – miestas Vracos srityje, šiaurės vakarų Bulgarijoje. Biala Slatinos savivaldybės administracinis centras. 12 568 gyventojai (2014 m. duomenys). Nutolęs 50 km į šiaurės rytus nuo Vracos.


Admin-bsl.JPG|Savivaldybės pastatas
Šventasis Sostas

**Šventasis Sostas** (lot. *Sancta Sedes*) – oficiali ir pagrindinė Romos katalikų bažnyčių vyskupija, kuriai vadovauja popiežius. Šventojo Sosto ištakos yra apaštaliniai laikai, kuomet Apaštalas Petras platino evangeliją tikintiesiems.

Šventasis Sostas yra nepriklausomos respublikos analogas, turintis savo centrinę valdžią, vadinama Romos kurija, administracijos vadovą, vadinamą Vatikano valstybės sekretoriumi, taip pat įvairius departamentus, kaip ministerijos atitikmenį. Šventasis Sostas palaiko diplomatinius ryšius su kitomis valstybėmis, o savo teritorija laiko Vatikaną.

Diplomatijoje Šventasis Sostas kalba ir atsako už visą Romos katalikų bažnyčią.

Šventasis Sostas yra šių organizacijų narys: Tarptautinė atominės energijos agentūra, Tarptautinė telekomunikacijų sąjunga, Europos saugumo ir bendradarbiavimo organizacija, Jungtinių Tautų pabėgėlių agentūra ir Cheminio ginklo draudimo organizacija. Taip pat Šventasis Sostas yra stebėtojas šiose organizacijose: Jungtinių Tautų Generalinė Asamblėja, Europos Taryba, UNESCO, Pasaulio Prekybos Organizacija, Jungtinių Tautų maisto ir žemės ūkio organizacija.

Nuo 1506 m. sausio 22 d. Julijaus II nutarimo Šventojo Sosto sargyba rūpinasi Šveicarijos gvardiečiai. 2005 m. gvardija turėjo 134 narius. Šių gvardiečių atranka vyksta pagal išskirtinį Šventojo Sosto ir Šveicarijos susitarimą. Visi sargybos nariai privalo būti katalikai, nevedę vyrai, turintys Šveicarijos pilietybę, praėję pagrindinius mokymus su Šveicarijos kariuomene, nuo 19 iki 30 metų, bent 175 cm ūgio.

Gvardiečiai apginkluoti lengvuoju ginklu ir alebarda, yra treniruoti apsaugininkų taktikos.

Šventojo Sosto emblema nuo Vatikano skiriasi tuo, jog sidabrinis raktas laikomas iš kairės pusės, o auksinis iš dešinės. Šis skirtumas buvo priimtas 1929 m.

## Šaltiniai
Nova Zagora

**Nova Zagora** () – miestas Sliveno srityje, Bulgarijoje. Nova Zagoros savivaldybės administracinis centras. 23 992 gyventojai (2014 m. duomenys). Nutolęs 35 km į rytus nuo Stara Zagoros ir 30 km į vakarus nuo Sliveno. Per miestą eina Sofija–Plovdivas–Burgasas geležinkelio linija, taip pat Trakijos automagistralė, jungianti Sofija su Burgasu. Nova Zagoroje gyvena čigonų ir turkų mažumos.

Išvystyta tekstilės, žemės ūkio įrangos, žemės ūkio pramonė. Auginami vaisiai ir daržovės: vynuogės, saulėgrąžos, grūdai ir kt. Veikia staklių gamykla. Mieste yra teniso kortai, futbolo ir lengvosios atletikos stadionas.

## Istorija
Dabartinio miesto teritorijoje žmonės apsigyveno akmens amžiuje, tai liudija archeologų rasti radiniai. Šie radiniai yra saugomi ir eksponuojami Nova Zagoros istorijos muziejuje.

## Miestų partnerystė
*  Feres, Graikija
*  Estorilis, Portugalija
*  Petrošanis, Rumunija
*  Taraklija, Moldova

## Galerija

Dormition of the Theotokos Church - Nova Zagora.jpg|Pravoslavų Dievo Motinos bažnyčia
Nova-Zagora-history-museum-01.jpg|Istorijos muziejus
Nova-Zagora-library-DPSivkov.jpg|Biblioteka


## Nuorodos
* Gyventojų statistika.
Balčikas

**Balčikas** (, , ) – miestas prie Juodosios jūros, Dobričo srityje, šiaurės rytų Bulgarijoje. Nutolęs 42 km į šiaurės rytus nuo Varnos. 12 730 gyventojų (2014 m. duomenys).

## Istorija
Gyvenvietę įkūrė trakai. Vėliau buvo apgyvendintas jonėnų. Jie vadino gyvenvietę Krunais (*Krounoi*). Atradus jūroje Dionizo statulą, pervadintas į Dionizopolį (*Dionysopolis*). Valdant osmanams, gavo dabartinį pavadinimą, kaip manoma, kilusį iš gagaūzų žodžio, reiškiančio mažą miestelį.

1913 m., po Antrojo Balkanų karo tapo Rumunijos karalystės dalimi.

## Istorija
* FK Černomorec – futbolo klubas;
* balčiko miesto stadionas, talpinantis 2,6 tūkst. žiūrovų.

## Galerija

Bulgaria-Balchik-02.jpg|Miesto centras
Bulgaria-Balchik-03.jpg|Stačiatikių bažnyčia
Balchik Palace ifb.JPG|Balčiko rūmai
Balchik Palace 5.jpg|Balčiko rūmų sodai


## Išnašos

## Nuorodos

* Balčiko oficiali svetainė (bulgarų k.)
* Kultūros centras (Дворец) (anglų k.)
* Informacija apie miestą
* Gyventojų statistiniai duomenys
Kalle Grundel

**Karlas-Erikas „Kalle“ Grundelis** (; 1948 m. spalio 2 d. Stokholmas, Švedija) – buvęs švedų ralio pilotas. Tarptautinėse varžybose išgarsėjo 1982 m. „Volkswagen“ gamyklinėje komandoje, vairuodamas „Volkswagen Golf GTi“. Pirmąjį ir vienintelį Pasaulio ralio čempionato podiumą pasiekė 1986 m. „Švedijos ralyje“, vairuodamas Ford RS200 užėmė trečiąją vietą.

## Šaltiniai

## Nuorodos
* eWRC profilis
Gediminas Onaitis

**Gediminas Onaitis** (g. 1983 m. rugpjūčio 15 d. Klaipėdoje) – Lietuvos ir Klaipėdos miesto politikas.

## Biografija

Klaipėdos universitete įgijo ekonomikos bakalauro laipsnį ir Mykolo Romerio universitete ekonomikos magistro laipsnį. 2011 m. išrinktas į Klaipėdos miesto savivaldybės tarybą. Yra ėjęs Atsinaujinančių energijos išteklių ir energijos efektyvumo skyriaus vedėjo pareigas. Vadovavo įmonei „Dentavis“. 2014 m. spalio 20 d. paskirtas iš Tvarkos ir teisingumo partijos Lietuvos Respublikos ūkio ministerijos viceministru.

## Nuorodos

* Biografija
* Interviu 
*
Bolivinė inga

**Bolivinė inga** (*Inga feuillei*) – pupinių (*Fabaceae*) šeimos ingos (*Inga*) genties augalų rūšis, auganti Centrinėje ir Pietų Amerikoje. Daugiausiai sutinkama Lambajekės departamente šiaurės vakarinėje Peru, *Jayanca* ir *El Puente* soduose (čia ji dar vadinama *guaba*), Bolivijos Kočabambos departamento slėniuose ir šalies rytinėje dalyje.

Bolivinė inga savo vaisius subrandina ankštyse, kurios kaip daržovės naudojamos maistui. Vaisius primena didžiulę pupų ankštį su saldžiu, gaivinančiu, panašiu į vatą minkštimu jos viduje. Ankštys paprastai būna siauros, tiesios, kartais savo dydžiu siekiančios rankos ilgį iki akūnės. Jos gali būti lengvai atveriamos, kad pasiekti baltą, cukringą masę, primenančią cukraus vatą, kuri supa sėklas (angliškai vad. *ice-cream bean*).

Natūraliai augantys ingos medžiai ant šaknų turi daugybę gumbelių, kurie sulaiko azotą, taip juo praturtindami dirvą, o ne paimdami iš jos. Medžiai auga greitai, nereiklūs dirvožemiui, atsparūs ligoms ir ugniai, gali išaugti iki 18 m ir daugiau. Mėgsta upių pakrantes. Vietos žmonėms padeda išgyventi sunkmečiu. Šeima gali iš šių medžių gauti maisto, jų auginimui nenaudodama dirbamos žemės. Jie lengvai prigyja pasodinti, greitai susiformuoja lajos. Ingos medžiai sodinami Meksikos kavos plantacijose pridengti jas nuo saulės, o čia dirbantys žmonės prisiduria prie algos parduodami surinktas ingos ankštis. Meksikoje jų pupelės yra skrudinamos ir parduodamos kino teatrų lankytojams.

Sinonimai:

* *Inga cumingiana* Benth
* *Inga edulis* sensu auct.

## Literatūra

* Brako, L. & J. L. Zarucchi. (eds.) 1993. Catalogue of the Flowering Plants and Gymnosperms of Peru. Monogr. Syst. Bot. Missouri Bot. Gard. 45: i–xl, 1–1286.
* Carrillo, F. E. 1974. Las leguminosas del valle del Rimac (Sub-Familias: Mimosoideae y Caesalpinoideae). Bol. Soc. Peruana Bot. 7(1/2): 40–68.
* Jørgensen, P. M. & S. León-Yánez. (eds.) 1999. Cat. Vasc. Pl. Ecuador, Monogr. Syst. Bot. Miss. Bot. Gard. 75: i–viii, 1–1181. Missouri Botanical Garden, St. Louis.
* Macbride, J. F. 1943. Leguminosae. 13(3/1): 3–507. In J. F. Macbride (ed.) Fl. Peru. Publ. Field Mus. Nat. Hist., Bot. Ser.. Field Museum, Chicago. View in Biodiversity Heritage LibraryView in Biodiversity Heritage LibraryView in Biodiversity Heritage Library
* Pennington, T. D. 1997. Genus ~Inga~: Bot. 1–844. The Royal Botanic Gardens, Kew.

## Šaltiniai
Erikas Mačiūnas

**Erikas Mačiūnas** (g. 1955 m. rugsėjo 9 d. Klaipėdoje) – medikas, politikas.

## Biografija

1979 m. baigė medicinos studijas Vilniaus universitete, turi higienos, sanitarijos gydytojo epidemiologo išsilavinimą. 1997–2010 m. vadovavo Valstybiniam aplinkos sveikatos centrui.

2010–2012 m. buvo Valstybinės visuomenės sveikatos priežiūros tarnybos prie Sveikatos apsaugos ministerijos direktoriaus pavaduotojas, 1996–1997 metais – šios tarnybos direktorius. 2012 m. dirbo Valstybiniame psichikos sveikatos centre vyriausiuoju specialistu.Taip pat yra dirbęs Sveikatos apsaugos ministerijos Respublikiniame specializuotame higienos centre, Vidaus reikalų ministerijos Sanitarijos epidemiologijos stotyje, Respublikinės sanitarijos epidemiologijos stotyje, Vilniaus rajono sanitarijos epidemiologijos stotyje. 2013 m. sausį paskirtas Lietuvos Respublikos sveikatos apsaugos ministerijos viceministru, tačiau 2014 m. lapkritį pasitraukė iš šių pareigų.

## Nuorodos

* Sveikatos apsaugos viceministru tapo E. Mačiūnas 
* Sveikatos apsaugos viceministras Erikas Mačiūnas traukiasi iš pareigų
* Susiję straipsniai www.delfi.lt
Elchovas

**Elchovas** (; 'alksnis' + priesaga „-ovo“) – miestas Jambolo srityje, Bulgarijoje. Įsikūręs Tundžos kairiajame krante, pietrytinėje Trakijos slėnio dalyje. Antras pagal dydį regione. Elchovo savivaldybės administracinis centras. Į savivaldybės teritoriją įeina Elchovas ir 21 kaimas. Miestas nutolęs 36 km nuo pasienio su Turkija, 38 km nuo Jambolo, 100 km nuo Burgaso ir 339 km į pietryčius nuo Sofijos. 10 424 gyventojai (2014 m. duomenys).

## Istorija
Osmanų valdymo laikais buvo žinomas kaip *Kızılağaç*, taip pat reiškiantį 'alksnį'.


Museum in Elhovo, Bulgaria.jpg|Muziejus Elchove
Church in Elhovo, Bulgaria.jpg|Šv. Dimitaro bažnyčia
Juozas Šibaila

**Juozas Šibaila** (kovos vardai **Merainis**, **Diedukas**; 1905 m. kovo 18 d., Vadėnai, Nedzingės valsčius, Alytaus apskritis – 1953 m. vasario 11 d., Dovydų miškas, Ramygalos rajonas, Šiaulių sritis) – Lietuvos pedagogas, partizanas, Lietuvos laisvės kovos sąjūdžio deklaracijos signataras.

## Tarpukaris
Gimė pasiturinčio ūkininko šeimoje. Baigė Alytaus mokytojų seminariją, mokytojavo Alytaus ir Ukmergės apskrityse. Apie 1928 m. vedė Oną Augustinaitę. Buvo Šaulių sąjungos narys, apdovanotas Vytauto Didžiojo 2-ojo laipsnio ordinu. Prasidėjus sovietų okupacijai su žmona mokytojavo Balninkuose. 1941 m. birželio 14 d. visa J. Šibailos šeima, išskyrus jį patį (tuo metu nebuvo namuose), buvo ištremta į Katunskojės gyvenvietę Smolenskojės rajone, Altajaus krašte. J. Šibaila liko Lietuvoje, vokiečių okupacijos metais toliau dirbo Balninkų mokykloje mokytoju. 1944 m. įstojo į generolo Povilo Plechavičiaus Vietinę rinktinę.

## Partizaninė veikla
1944 m. rudenį įsitraukė į pasipriešinimo judėjimą – organizavo partizanus Ukmergės apskrityje. Vėliau tapo Didžiosios Kovos apygardos B rinktinės štabo viršininku, redagavo rinktinės leidinį „Tėvynė šaukia“. Nuo 1948 m. vasario mėnesio dirbo Rytų Lietuvos (Karaliaus Mindaugo) partizanų srities štabe. Po metų kaip šios srities atstovas deleguotas į kuriamą partizanų vyriausiąją vadovybę. Nuo 1949 m. vasario mėn. – Lietuvos Laisvės Kovos Sąjūdžio (LLKS) Tarybos prezidiumo narys, LLKS Visuomeninės dalies viršininkas, leidinio „Prie rymančio Rūpintojėlio“ redaktorius. 1950 m. gegužės 30 d. LLKS Tarybos prezidiumo nutarimu jam suteiktas laisvės kovotojo partizanų pulkininko laipsnis, apdovanotas visų trijų laipsnių Laisvės kovos kryžiais.

## Mirtis
1952 m. rudenį J. Šibaila kartu su savo pavaduotoju, LLKS Tarybos prezidiumo nariu Povilu Žiliu-Klevu Ramygalos rajone, Dovydų miške, įsirengė bunkerį, ten gyveno ir dirbo. Suimtas partizanas Vincas Navardauskas, neištvėręs kankinimų, nurodė partizanų buvimo vietą. 1953 m. vasario 11 d. MGB Kėdainių ir Ramygalos rajonų skyrių operatyvinės grupės apsupo bunkerį. Kautynėse žuvo J. Šibaila ir P. Žilys. Žuvusiųjų palaikų užkasimo vieta neišaiškinta.

## Šeima
Sūnus Kęstutis Šibaila iš tremties į Lietuvą grįžo 1963 m., žmona Ona Augustinaitė-Šibailienė – 1970 m. Sūnūs Rimvydas ir Vytautas į Lietuvą negrįžo. Rimvydas 1968 m. žuvo autoavarijoje drauge su savo žmona Altajaus krašte. Girtas sunkvežimio vairuotojas partrenkė juos važiuojančius motociklu.

## Pripažinimas
* 1998 m. gegužės 13 d. Lietuvos Respublikos krašto apsaugos ministro įsakymu jam suteiktas pulkininko leitenanto laipsnis (po mirties);
* 1998 m. gegužės 19 d. Lietuvos Respublikos Prezidento dekretu suteiktas Vyčio kryžiaus 1-ojo laipsnio ordinas (po mirties).

## Šaltiniai
1989 (albumas)

**1989** – penktasis amerikiečių dainininkės Taylor Swift studijinis albumas, išleistas 2014 m. spalio 27 d. Albume skambanti muzika buvo panašesnė į popmuziką, nei į anksčiau jos grotą kantri. 1989 tapo geriausiai parduodamu 2014 m. albumu, pirmąją savaitę debiutavusiu „Billboard 200“ reitingo pirmojoje vietoje, kadangi buvo parduota 1 287 000 kopijų. Tai – didžiausias pardavimų kiekis muzikos industrijoje nuo 2002 m.

2016 m. „Grammy“ apdovanojimuose „1989“ laimėjo metų albumo bei geriausio solinio pop atlikimo nominacijose. Singlas „Bad Blood“ laimėjo geriausio muzikinio klipo apdovanojimą, taip pat buvo nominuotas geriausio grupinio pop atlikimo nominacijoje. Singlas „Blank Space“ buvo nominuotas metų įrašo, metų dainos ir geriausio solinio pop atlikimo nominacijose.

2023 m. spalį atlikėja išleido naujai įrašytą albumo versiją „1989 (Taylor's Version)“.

## Dainų sąrašas

## Išnašos
Meghan Trainor

**Meghan Trainor** (g. 1993 m. gruodžio 22 d.) – amerikiečių dainininkė, dainų autorė ir prodiuserė. Muzikuoti pradėjo šešerių, o kurti dainas – vienuolikos. Vėliau mokykloje grojo džiazo grupėje. Būdama penkiolikos, pati įrašė savo pirmąjį albumą. Baigusi mokyklą, mokėsi Berklio muzikos koledže.

2014 m. pasirašė kontraktą su „Epic Records“ muzikos įrašų kompanija. Neilgai trukus, pasirodė jos debiutinis singlas „All About That Bass“, kuri JAV topo „Billboard Hot 100“ pirmoje vietoje prabuvo aštuonias savaites. 2015 m. sausio 9 d. pasirodė Trainor debiutinis albumas „Title“. 2024 m. duomenimis yra išleidusi šešis studijinius albumus, iš kurių naujausiasis, „Timeless“, išleistas 2024 m. birželį.

## Diskografija
* *[[Title]]* (2015)
* *Thank You* (2016)
* *Treat Myself* (2020)
* *A Very Trainor Christmas* (2020)
* *Takin' It Back* (2022)
* *Timeless* (2024)

## Išnašos

## Nuorodos
* 
*
Georg Hackl

**Georgas Haklas** (; g. 1966 m. rugsėjo 9 d., Berchtesgadene) – buvęs rogučių sportininkas iš Vokietijos ir olimpinių žaidynių bei pasaulio čempionas.

G. Haklas laimėjo savo pirmąjį olimpinį medalį 1988 m. žiemos olimpinėse žaidynėse Kalgaryje. Aukso medalį jis pelnė 1992, 1994 ir 1998 m. žiemos olimpiadose. Pastarojoje jis pelnė aukso medalį baigęs visas rungtis greičiausiu laiku; pirmasis istorijoje tai padaręs sportininkas.

G. Haklas baigė rogutininko karjerą po 2006 m. žiemos olimpinių žaidynių ir tapo treneriu. Dabar jis treniruoja Felix Loch, Natalie Geisenberger, Tobias Wendl ir Tobias Arlt.

2013 m. G. Haklas buvo išrinktas į Tarptautinės rogučių sporto federacijos šlovės muziejų ().

## Šaltiniai
Title

**Title** – debiutinis amerikiečių dainininkės Meghan Trainor albumas, išleistas 2015 m. sausio 9 d. Šis albumas yra papildyta anksčiau pasirodžiusio to paties pavadinimo EP versija. Iš viso albume buvo vienuolika dainų, jame pasirodo tokie muzikantai, kaip John Legend bei Shy Carter.

Albumas, vos pasirodęs, papuolė į pirmąją „Billboard 200“ topo vietą, iš šios vietos išstumdamas jau kurį laiką ten buvusį Taylor Swift albumą „1989“. Per pirmąją savaitę buvo parduota 258 000 albumo kopijų. Taip pat buvo išleisti du singlai, kurie taip pat įvairiuose pasaulio šalių topuose užėmė pirmąsias vietas. Singlas „All About That Bass“ užėmė pirmąją vietą 58 pasaulio šalyse, o JAV "Billboard Hot 100 topo pirmoje vietoje prabuvo aštuonias savaites.

## Dainų sąrašas

## Išnašos
J. Cole

**Džermeinas Lamaras Koulas** (*Jermaine Lamarr Cole*, g. 1985 m. sausio 28 d.), geriau žinomas savo sceniniu pseudonimu **J. Cole** – amerikiečių hiphopo atlikėjas, dainų autorius ir prodiuseris. Savo karjerą pradėjo 2007 m., išleidęs dainų rinkinį „The Come Up“. Neilgai trukus, jį pastebėjo kitas reperis Jay-Z, kurio įrašų kompanija „Roc Nation“ pasirašė kontraktą su J. Cole.

2011 m. J. Cole išleido savo debiutinį albumą „Cole World: The Sideline Story“. Albumas debiutavo pirmojoje „Billboard 200“ reitingo vietoje. Atlikėjas tais pačiais metais buvo nominuotas „Grammy“ apdovanojimuose geriausio naujoko kategorijoje, tačiau nusileido grupei „Bon Iver“. 2013 m. pasirodė antrasis albumas „Born Sinner“, debiutavęs antrojoje, tačiau vėliau užkilęs į pirmąją reitingo vietą. Trečiasis atlikėjo albumas „2014 Forest Hills Drive“ buvo išleistas 2014 m. ir taip pat debiutavo pirmojoje vietoje. Ketvirtasis reperio albumas „4 Your Eyez Only“ buvo išleistas 2016 m. gruodžio 9 d. Penktasis atlikėjo albumas „KOD“ buvo išleistas 2018 m. balandžio 20 d. 2023 m. duomenimis išleidęs šešis albumus, iš kurių naujausiasis, „The Off-Season“, išleistas 2021 gegužę.

## Diskografija
* *[[Cole World: The Sideline Story]]* (2011)
* *[[Born Sinner]]* (2013)
* *[[2014 Forest Hills Drive]]* (2014)
* *[[4 Your Eyez Only]]* (2016)
* *[[KOD (albumas)|KOD]] (2018)*
* *[[The Off-Season]] (2021)*

## Išnašos

## Nuorodos
* 
* 
* 
*
2014 Forest Hills Drive

**2014 Forest Hills Drive** – trečiasis studijinis amerikiečių hiphopo atlikėjo J. Cole albumas, išleistas 2014 m. gruodžio 9 d. Beveik visus albumo prodiusavimo darbus atliko pats atlikėjas. Apie albumo išleidimą buvo paskelbta likus vos trim savaitėm, jis buvo beveik nereklamuojamas, nebuvo išleista jokių singlų prieš išleidimą. Tačiau vos išleistas, jis susilaukė teigiamų kritikų įvertinimų ir JAV debiutavo pirmoje „Billboard 200“ topo vietoje.. Per pirmą savaitę buvo parduota 371 000 albumo kopijų ir jis tapo auksiniu.

2016 m. „Grammy“ apdovanojimuose „2014 Forest Hills Drive“ buvo nominuotas geriausio repo albumo nominacijoje, o singlas „Apparently“ – geriausio repo atlikimo.

## Dainų sąrašas

## Išnašos
Merkin Ball

**„Merkin Ball“** yra amerikiečių alternatyvaus roko grupės „Pearl Jam“ dviejų dainų singlas (todėl jį galima laikyti ir EP), įrašytas kartu su muzikantu Neil Young ir išleistas 1995 m. gruodžio 5 d. Šis EP buvo Neil Young 1995 m. išleisto albumo „Mirror Ball“ tęsinys. Albume taip pat grojo „Pearl Jam“. EP JAV yra tapęs auksiniu.

## Dainų sąrašas

## Kūrybinė grupė
;Pearl Jam
* Jeff Ament&nbsp;– bosinė gitara (dainoje „Long Road“)
* Jack Irons&nbsp;– perkusija, būgnai
* Eddie Vedder&nbsp;– gitara, vokalas

;Papildomi muzikantai ir leidybinė grupė
* Neil Young&nbsp;– gitara, vargonai, vokalas
* Nusrat Fateh Ali Khan&nbsp;– vokalas (dainoje „Long Road“)
* Brendan O’Brien&nbsp;– bosinė gitara (dainoje „I Got Id“)
* Joel Bernstein&nbsp;– portretai
* Brett Eliason&nbsp;– prodiusavimas, suvedimas, garso dizainas

## Topai
Panevėžio apskrities archyvas

**Panevėžio apskrities archyve** saugomos bylos užima 3555 tiesinius metrus lentynų ir sudaro 3 kompleksus:
* Lietuvos Respublikos (1918–1940 m) ir nacių okupacijos laikotarpio (1941–1944 m.) dokumentai. Panevėžio apygardos ir apylinkės teismų, apygardos darbo inspekcijos, Biržų ir Panevėžio apskričių mokesčių inspekcijų, pramonės įmonių ir dirbtuvių, miškų urėdijų, amatų mokyklų ir kitų įstaigų dokumentai.
* Sovietų okupacijos laikotarpio dokumentai (1940–1941 ir 1944–1990 m.) – vietinės valdžios ir valdymo, teisingumo, planavimo, statistikos, finansų, statybos, transporto, prekybos, mokymo ir švietimo, kultūros, sveikatos apsaugos įstaigų, pramonės įmonių, kolūkių, tarybinių ūkių, visuomeninių ir kitų organizacijų dokumentai.
* Nepriklausomybės laikotarpio dokumentai (nuo 1990 m.). Panevėžio apskrities teritorijoje veikusių ir veikiančių valstybės ir savivaldybių institucijų ir įstaigų bei įmonių veiklos dokumentai, taip pat nevalstybinių organizacijų, privačių juridinių asmenų perduoti dokumentai

## Istorija
Panevėžio apskrities archyvo pradžia – 1941 m., kai Lietuvą okupavusi sovietinė valdžia apskrityse pradėjo kurti valstybinius archyvus. Tiksli archyvo įsteigimo data nežinoma – žinoma tik tiek, kad 1941 m. balandį jis jau pradėjo kaupti dokumentus. Prasidėjus karui archyve sukomplektuoti dokumentai buvo išgabenti į Rokiškį ir ten palikti be priežiūros, kadangi galimybių juos išvežti toliau nebuvo. Apie tolesnį šių dokumentų likimą nieko nežinoma.
1944 m. rugpjūčio mėnesį Panevėžio apskrities valstybinis archyvas atnaujino savo veiklą. Pagrindinė archyvo funkcija buvo sukaupti ir sutvarkyti išlikusius karo ir prieškario metų dokumentus. Vėliau buvo komplektuojami sovietmečiu likviduotų vietinės valdžios, kitų įstaigų ir įmonių dokumentai, tvarkomos informacinės paieškos sistemos.
1964 m. vietoj likviduotų Panevėžio miesto, Biržų, Kupiškio, Pasvalio ir Rokiškio rajonų valstybinių archyvų buvo įsteigtas Lietuvos TSR centrinio valstybinio archyvo Panevėžio filialas. Jam pavesta kaupti ir saugoti Panevėžio miesto, Biržų, Kupiškio, Panevėžio, Pasvalio ir Rokiškio rajonų teritorijoje nuo 1944 m. susikaupusius valstybinių įstaigų, įmonių ir organizacijų dokumentus. 1980 m. archyvas persikraustė į M. Valančiaus g. 3 pagal sąjunginį tipinį projektą archyvui pastatytą naują pastatą. Į archyvą buvo perkelti dokumentai, iki tol saugoti uždaryto marijonų vienuolyno koplyčioje P. Rotomskio (dabar Marijonų) g. 24.
1990 m. atkūrus Lietuvos nepriklausomybę ir keičiant archyvų sistemos įstaigų pavadinimus, Lietuvos TSR centrinio valstybinio archyvo Panevėžio filialas tapo Panevėžio valstybiniu archyvu, 1993 m. – Panevėžio apygardos archyvu, o dabartiniu pavadinimu veikia nuo 1997 m.

## Išnašos

## Nuorodos
* Panevėžio apskrities archyvas
Four (One Direction albumas)

**Four** – ketvirtasis studijinis britų–airių grupės „One Direction“ albumas, išleistas 2014 m. lapkričio 17 d. Nepaisant nevienodų kritikų įvertinimų, įrašas debiutavo pirmoje vietoje 18 pasaulio šalių. Tarp jų – ir pirmoje JAV „Billboard 200“ topo vietoje, kurioje išbuvo savaitę.

## Dainų sąrašas

## Išnašos
.5: The Gray Chapter

**.5: The Gray Chapter** – penktasis studijinis amerikiečių sunkiojo metalo grupės „Slipknot“ albumas, išleistas 2014 m. spalio 17 d. Tai – pirmasis grupės albumas per šešerius metus, taip pat pirmasis, kuriame negroja bosistas Paul Gray (kuris mirė 2010 m.). Albume negroja ir būgnininkas Joey Jordison, palikęs grupę 2013 m. Albumo pavadinimas skirtas paminėti mirusį grupės narį.

Albumas susilaukė teigiamų kritikų įvertinimų, taip pat buvo sėkmingas komerciškai. JAV „Billboard 200“ reitinge jis debiutavo pirmoje vietoje ir per pirmąją savaitę buvo parduota 132 000 kopijų.

2015 m. „Grammy“ apdovanojimuose singlas „The Negative One“ nominuotas geriausio metalo atlikimo kategorijoje, o 2016 m. pats albumas nominuotas geriausio roko albumo nominacijoje bei singlas „Custer“ – geriausio metalo atlikimo.

## Dainų sąrašas

## Išnašos
Edin-Ådahl

**„Edin-Ådahl“** buvo švedų pop ir šiuolaikinės krikščioniškos muzikos grupė, gyvavusi 1978–1994 metais. Ją sudarė broliai Bertil (g. 1958 m.) ir Lasse (g. 1954 m.) Edin bei Simon (g. 1957 m.) ir Frank (g. 1960 m.) Ådahl.

Grupė geriausiai žinoma dėl pergalės 1990 m. „Melodifestivalen“ konkurse su daina „Som en vind“. Tais pačiais metais „Eurovizijos“ konkurse Zagrebe grupė užėmė 16 vietą. Broliai Ådahl, po pergalės 1990 m. „Melodifestivalen“, dalyvavo ir vėlesniuose konkursuose. 1995 metais Simon Ådahl kartu su Lasse Lindbom, Janne Bark ir Michael Stolt su daina „Följ dina drömmar“ užėmė 5 vietą, o po metų Frank Ådahl su kūriniu „Tårar från himlen“ kaip ir jo brolis, liko penktoje vietoje.

Frank ir Simon vis dar aktyvūs muzikinėje veikloje, kartu jie 2003 metais išleido albumą „Roots“. Simon yra išleidęs du solinius albumus – „Larm“ (2011) ir „Big Bang“ (2013).

## Diskografija
* *Edin-Ådahl*, 1980
* *Alibi*, 1982
* *Maktfaktor*, 1983
* *Tecken*, 1986
* *Big Talk*, 1989
* *Into My Soul*, 1990
* *Reser Till Kärlek*, 1991
* *Kosmonaut Gagarins Rapport*, 1992
* *Minnen: 1980–1992*, 1994

## Nuorodos
* Daina ''Som en vind''

|-
Marių Meškos

**Marių Meškos**&nbsp;– atvirosios *(open)* bei mišrios *(mix)* sudėties ultimeito komanda iš Klaipėdos. Komanda atstovauja Klaipėdai Lietuvos ultimeito čempionatuose, Baltijos ultimeito čempionatuose bei kituose nacionalinėse ir tarptautinėse varžybose.

## Komandos istorija

Klaipėdoje ultimeitas pradėtas žaisti 2009 metų rudenį. Pirmieji žaidėjai subūrė komandą ir įkūrė klubą tokiu pat pavadinimu&nbsp;– „Marių Meškos“. Klubas įkurtas 2010 metų pradžioje, nuo tada aktyviai dalyvauja įvairiose varžybose.

## Pasiekimai

## Nuorodos
* Sporto klubas „Marių Meškos“
* Lietuvos skraidančiojo disko federacijos oficialus tinklalapis
* Pasaulinės skraidančiojo disko federacijos oficialus puslapis  (anglų k.)
Florida Georgia Line

**Florida Georgia Line** – amerikiečių kantri duetas, kurį sudaro muzikantai Tyler Hubbard ir Brian Kelley. Debiutinis grupės singlas, 2012 m. išleistas „Cruise“, sulaužė du pardavimų rekordus: buvo parsisiųstas daugiau, nei septynis milijonus kartų, tapdamas pirmuoju kantri muzikos singlu gavusiu „deimantinio“ įrašo sertifikatą; taip pat tapo geriausiai parduodama kantri muzikos daina internete, išsilaikant reitingo viršūnėje dvidešimt keturias savaites.

Grupė yra išleidusi keturis studijinius albumus, iš kurių antrasis, „Anything Goes“, pasiekė pirmąją vietą JAV „Billboard 200“ reitinge.

2022 m. grupė paskelbė apie bendrą kūrybinę pertrauką, siekdami solinių karjerų.

## Diskografija
* *[[Here’s to the Good Times]]* (2012)
* *[[Anything Goes (albumas)|Anything Goes]]* (2014)
* *[[Dig Your Roots]]* (2016)
* *[[Can't Say I Ain't Country]]* (2019)
* *[[Life Rolls On]]* (2021)

## Išnašos

## Nuorodos
*
Vilkickio sąsiauris

**Vilkickio sąsiauris** () – sąsiauris, skiriantis Taimyro pusiasalį (Eurazija) ir Bolševiko salą (Šiaurinė Žemė). Jungia Karos (vakaruose) ir Laptevų (rytuose) jūras. Ilgis – 104 km. Mažiausias plotis – 55 km. Mažiausias gylis – 32 m, didžiausias – virš 200 m. Vakaruose yra 4 Heibergo salos. Sąsiauris didžiąją metų dalį dengiamas ledo.

Vilkickio sąsiauris praplauktas 1878 m., vėliau tyrinėtas XX a. pr. Pavadintas keliautojo Boriso Vilkickio garbei.

## Šaltiniai
Anything Goes (albumas)

**Anything Goes** – antrasis amerikiečių kantri dueto „Florida Georgia Line“ studijinis albumas, išleistas 2014 m. spalio 14 d. Albumas susilaukė nevienareikšmių kritikų įvertinimų ir debiutavo pirmoje „Billboard 200“ topo vietoje, per pirmą savaitę pardavus 197 000 kopijų.

## Dainų sąrašas

## Išnašos
Jason Aldean

**Džeisonas Aldinas Vilijamsas** (*Jason Aldine Williams*, g. 1977 m. vasario 28 d.), geriau žinomas kaip **Jason Aldean** – amerikiečių kantri atlikėjas. Jo 2010 m. išleistas albumas „My Kinda Party“ yra tapęs keturiskart platininiu, 2012 m. „Night Train“ – dukart, o 2005 m. debiutinis „Jason Aldean“, 2007 m. „Relentless“, 2009 m. „Wide Open“ bei 2014 m. „Old Boots, New Dirt“ yra taip pat tapę platininiais.

2024 m. duomenimis, atlikėjas yra išleidęs vienuolika studijinių albumų, iš kurių naujausiasis, „Highway Desperado“, išleistas 2023 m. lapkritį..

## Diskografija
* *Jason Aldean* (2005)
* *Relentless* (2007)
* *Wide Open* (2009)
* *My Kinda Party* (2010)
* *[[Night Train]]* (2012)
* *[[Old Boots, New Dirt]]* (2014)
* *[[They Don't Know]]* (2016)
* *[[Rearview Town]]* (2018)
* *9* (2019)
* *Macon, Georgia* (2021–2022)
* *Highway Desperado* (2023)

## Išnašos

## Nuorodos
*
Markizas de Sadas. Žiustina (filmas)

**Markizas de Sadas: Žiustina** () – 1969 m. sukurta drama pagal Markizo de Sado romaną „Justine“. Tai buvo tuo metu brangiausias režisieriaus Jesus Franco darbas, kurio biudžetas viršijo 1 milijoną JAV dolerių. 

Necenzūruota filmo versija, išleista 2002 m., trunka 124 minutes (įprastinė – 90 arba 105 minutes).

## Pagrindiniai aktoriai
: *Aktorius – vaidmuo*
* Klaus Kinski – Markizas de Sadas
* Maria Rohm – Džiuljeta
* Romina Power – Žiustina
* Rosemary Dexter – Klaudina
* Carmen de Lirio – madam de Buison
* Akim Tamiroff – Du Harpinas
* Sylva Koscina – markizė de Bresak
* Horst Frank – markizas de Bresakas
* Jack Palance – Antoninas 
Režisierius Jesus Franco pagrindiniame Žiustinos vaidmenyje norėjo matyti aktorę Rosemary Dexter, tačiau prodiuserių ir kino kompanijos spaudžiamas buvo priverstas nusileisti ir šį atiduoti 17-metei Rominai Power. Dexter filme teko kur kas mažesnis vaidmuo.

## Turinys

Seserys Džiuljeta ir Žiustina po tėvų mirties netenka savo prieglobsčio vienuolyne ir priverstos ieškoti savo vietos gyvenime. Jos laikinai apsistoja pas madam de Buison, kuri turi savo pensioną ir viešuosius namus. Netrukus madam pareikalauja kad merginos taptų jos prostitutėmis arba susimokėtų už pragyvenimą. Vyresnioji sesuo Džiuljet pasiūlymą priima, tuo tarpu jaunoji Žiustina palieka namus. Susipažinusi su ponu Du Harpinu, ji apsistoja šio namuose ir tampa tarnaite. Netrukus, atstūmusi Du Harpino pono meilinimąsi, Žiustina apkaltinama vagyste ir pasodinama į kalėjimą, iš kurio jai pavyksta pabėgti. 

Tuo metu jos sesuo Džiuljeta ir kita prostitutė Klaudina nužudo turtingą klientą ir taip pat priverstos slapstytis. Galiausiai Džiuljeta taip pat atsikrato savo kompanionės. 

Ilgainiui seserys vėl susitinka: Žiustina suimta, o Džiuljeta – karaliaus ministro meilužė ir tik ji dabar gali išgelbėti jaunėlę...
Old Boots, New Dirt

**Old Boots, New Dirt** – šeštasis amerikiečių kantri atlikėjo Jason Aldean studijinis albumas, išleistas 2014 m. spalio 7 d. Nepaisant nevienodų kritikų atsiliepimų, įrašas debiutavo pirmojoje „Billboard 200“ reitingo vietoje, per pirmą savaitę pardavus 278,000 kopijų. Po dviejų mėnesių nuo išleidimo, buvo parduota virš milijono kopijų ir albumas tapo platininiu.

## Dainų sąrašas

## Išnašos
Laperūzo sąsiauris

**Laperūzo sąsiauris** (), ***Sojos sąsiauris*** () – sąsiauris Tolimuosiuose Rytuose, skiriantis Sachalino salą (Rusija) ir Hokaido salą (Japonija). Sujungia Japonijos ir Ochotsko jūras. Ilgis 101 km, plotis siauriausioje vietoje 43 km. Gylis iki 118 m. Žiemą dengiamas ledo.

Sąsiauryje yra nedidelė Pavojaus sala su švyturiu (netoli Kriliono kyšulio). Japonijos pusėje yra Vakanajaus uostamiestis.

Pavadintas 1787 m. sąsiauriu praplaukusio prancūzų keliautojo Žano Fransua Laperūzo garbei.

## Šaltiniai
Lietuvos biatlono federacija

**Lietuvos biatlono federacija** (LBF) – Lietuvos sporto organizacija, koordinuojanti biatlono sportą šalyje, organizuojanti Lietuvos biatlono čempionatus ir varžybas.

## Istorija
Iki 1995 m. biatlonu rūpinosi Lietuvos slidinėjimo federacija, o nuo tų metų – naujai sukurta LBF. Pirmuoju federacijos prezidentu tapo V. Žakaitis.

Šiuo metu Lietuvoje sportuoja per 100 sportininkų, kuriuos treniruoja 12 trenerių Ignalinoje, Visagine, Vilniuje, Anykščiuose ir Nemenčinėje. Vienintelė biatlono bazė, tinkanti tarptautiniams renginiams (su riedučių trasa ir šaudykla) yra Ignalinoje.

2014 m. balandžio 24 d. federacijos prezidentu perrinktas Arūnas Daugirdas, kuris LBF vadovauja nuo 2004 m.

## Šaltiniai

## Nuorodos
* Oficiali LBF svetainė
Ichtimanas

**Ichtimanas** () – miestas Sofijos srityje, vakarų Bulgarijoje. Įsikūręs vakarinėje Sredna Goros dalyje, slėnyje. Nutolęs 48 km nuo Sofijos ir 95 km nuo Plovdivo, netoli Trakijos magistralės. Ichtimano savivaldybės centras. Savivaldybė sudaryta iš Ichtimano miesto ir 27-ių kaimų. 13 550 gyventojų (2014 m. duomenys).

## Istorija
Romos laikais, gyvenvietė saugojo kelius vedančius link Bosforo sąsiaurio. Tuo metu vadintas *Stipon*. Gynybinį vaidmenį atliko Bizantijos ir Bulgarijos imperijos laikais. Valdant osmanams, XIV a., miestelis gavo dabartinį pavadinimą.


Ihtiman-townhall.jpg|Rotušė
Ihtiman-church.jpg|Bažnyčia
Panagiurištė

**Panagiurištė** () – miestas Pazardžiko srityje, pietų Bulgarijoje. Įsikūręs nedideliame Sredna Goros slėnyje. Nutolęs 91 km į rytus nuo Sofijos, 43 km į šiaurę nuo Pazardžiko ir 37 km į pietus nuo Zlaticos. Panagiurištės savivaldybės administracinis centras. 17 807 gyventojai (2014 m. duomenys).

Mieste yra dvi stačiatikių bažnyčios, du muziejai, du teatrai. Išlikę keli seni, rekonstruoti pastatai. Miesto šiaurės rytuose yra didelis parkas, kuriame yra dirbtinis ežeras, žaidimų aikštelė ir *Orcho Voivoda* stadionas.

Pavadinimas graikų kalba reiškia „festivalis“ arba „mugė“.

## Istorija
Gyvenvietė atsirado viduramžiuose. Bulgarų–osmanų karų metu didžioji gyventojų dalis buvo išžudyti. Po Antrojo pasaulinio karo Panagiurištė tapo svarbiu pramonės centru. Pastatyta vario gavybos ir perdirbimo įmonė, du tekstilės fabrikai, taip pat nedidelė plastiko gamykla.

## Galerija

Panagyurishte-municipality.jpg|Rotušė
Panagyurishte-saint-george-church.jpg|Šv. Jurgio bažnyčia
Panagyrishte-history-museum.jpg|Istorijos muziejus